ZAPISNIK
49. sjednice Vijeća Mjesnog odbora „Pavao Šubić”
održane u srijedu, 09. travnja 2025., u 18.00 sati u prostorijama Mjesnog odbora „Pavao Šubićˮ, Šubićeva 40/2

Nazočni članovi Vijeća: Nikolina Hrust, Vladimir Resnik, Roman Roland i Andrea Vranić.

Potpredsjednica Vijeća Mjesnog odbora „Pavao Šubić“ Nikolina Hrust (dalje u tekstu: potpredsjednica Vijeća) predsjedava sjednicom. 
Budući da postoji kvorum, odluke su pravovaljane.
Vijeće Mjesnog odbora jednoglasno prihvaća Zapisnik 48. sjednice Vijeća Mjesnog odbora.

[bookmark: _Hlk95170795]Potpredsjednica Vijeća predlaže sljedeći

[bookmark: _Hlk178931215]DNEVNI RED:

1. [bookmark: _Hlk195258991]Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2025.
2. [bookmark: _Hlk195259049]Rekapitulacija rada Vijeća Mjesnog odbora „Pavao Šubić“ u mandatu 2021.-2025.
3. Pitanja i prijedlozi

Vijeće Mjesnog odbora jednoglasno prihvaća predloženi dnevni red.


[bookmark: _Hlk184898049][bookmark: _Hlk178931847][bookmark: _Hlk195263422]Ad 1. Izvještaj o tijeku priprema za provođenje kulturnih i društvenih programa i aktivnosti na području Mjesnog odbora „Pavao Šubić“ predviđenih u sklopu Plana potreba za aktivnostima, programima i projektima unapređenja kvalitete života građana Mjesnog odbora „Pavao Šubić“ u 2025.
Potpredsjednica Vijeća Nikolina Hrust izvještava članove Vijeća o pristiglim ponudama za održavanje manifestacije „Nek' oživi dobri duh zagrebačkih kina“ u sklopu Plana potreba za aktivnostima programima i projektima unapređenja kvalitete života građana Mjesnog odbora „Pavao Šubić“ u 2025. Članovi Vijeća aktivno su raspravili o pristiglim ponudama i dogovorili daljnje korake.
Ad 2. Rekapitulacija rada Vijeća Mjesnog odbora „Pavao Šubić“ u mandatu 2021. -2025.
Potpredsjednica Vijeća Nikolina Hrust izvještava članove Vijeća o radu Vijeća u mandatu od 2021. do 2025. godine. Tokom četverogodišnjeg mandata članova Vijeća Mjesnog odbora „Pavao Šubić“ provedeni su sljedeći radovi i aktivnosti na području mjesnog odbora:
1. članovi Vijeća su izvještavali komunalne redare i gradske službe o problemima na području Mjesnog odbora (otpad, vandalizmi u parku i na infrastrukturi u javnom prostoru, klupe u Parku Bartula Kašića, zaglavljena kolica iz trgovine u grmlju u Parku, ormarići za struju i telekomunikacije ponajviše Vlaška 118 i Kvaternikov trg), zeleni otoci (Derenčinova, Park kneza Zdeslava),
1. obnovljeno je 10 klupa u Parku Bartola Kašića nakon vandalskog rušenja i čupanja iz postolja,
1. obnovljena je rampa za invalidska kolica iz Martićeve ulice prema Parku B. Kašića,
1. postavljena je javna pumpa s pitkom vodom (tzv. Francek) u jugoistočni dio Parka B. Kašića kod dječjeg igrališta,
1. pružena je pomoć pri raščišćavanja područja mjesnog odbora nakon oluje u srpnju 2023.,
1. dopunjeno je grmlje u Parku B. Kašića,
1. uspješna suradnja s INA-om Naftaplin na uređenje ružičnjaka na uglu Šubićeve i Derenčinove,
1. obnovljen je asfalt u Martićevoj ulici sa sjeverne strane od Derenčinove do Šubićeve,
1. postavljena je nova, ekonomičnija javna rasvjeta u Derenčinovoj ulici i na parkiralištu na uglu Derenčinove i Martićeve,
1. predlagane su lokacije za bolje iskorištavanje parkirnih mjesta,
1. predlagane su lokacije za podzemne spremnike komunalnog otpada,
1. predlagana je uspostava jednosmjernog prometa u Tuškanovoj od Zvonimirove do tržnice Kvatrić zbog konstantnih gužvi i problema na vrlo frekventnom raskršću Tuškanove i Zvonimirove,
1. pružena je podrška građanskoj inicijativi za usporavanje tramvajskog prometa u Zvonimirovoj zbog vibracija i obnovu tramvajske pruge i
1. organiziran je besplatni koncert grupe Ljetno kino i projekcije četiri hrvatska filma tokom dva vikenda krajem kolovoza i početkom rujna 2024. godine u Parku B. Kašića.

Ad 3. Pitanja i prijedlozi
Nije bilo pitanja i prijedloga.

Sjednica je završila u 18.45 sati.
Zapisnik vodi Andrea Broz, viša stručna suradnica za rad tijela mjesne samouprave.

KLASA: 024-08/25-003/896
URBROJ: 251-13-11-4/003-25-2
Zagreb, 09. travnja 2025.
[bookmark: _Hlk192150124]POTPREDSJEDNICA VIJEĆA 
MJESNOG ODBORA
„PAVAO ŠUBIĆ“

[bookmark: _GoBack]                                    		   Nikolina Hrust, v.r.



Napomena: 
Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Mjesnog odbora „Pavao Šubić“ te stoga Vijeće nije prihvatilo Zapisnik 49. sjednice.

